|  |  |  |  |
| --- | --- | --- | --- |
|  | |  | | --- | | Slika na kojoj se prikazuje igra na ploči, šah, Igre  Opis je automatski generiran | |  |
|  |  |  |
|  |  |  |
|  |  |  |
| **REPUBLIKA HRVATSKA** | | |
| **ZAGREBAČKA ŽUPANIJA** | | |
| **GRAD VELIKA GORICA** | | |
|  | **OSNOVNA ŠKOLA EUGENA KUMIČIĆA** |  |

*Klasa: 400-01/25-01-02*

*Ur. Broj: 238-31-21/01-25-2*

**OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA OSNOVNE ŠKOLE EUGENA KUMIČIĆA ZA 2024. GODINU**

Odredbama Zakona o proračunu (NN 141/2021) i Pravilnika o polugodišnjem i godišnjem izvještaju o izvršenju proračuna i financijskog plana (NN 85/23), utvrđena je obveza izrade polugodišnjih i godišnjih izvještaja te dostave Upravljačkom tijelu.

Godišnji izvještaj o izvršenju proračuna sastavlja se za razdoblje od 1. siječnja do 31. prosinca proračunske godine. Škola izrađuje godišnji izvještaj o izvršenju proračuna i dostavlja ga Školskom odboru na usvajanje do 31. ožujka tekuće godine, te zatim Upravnom odjelu za predškolski odgoj, školstvo i društvene djelatnosti najkasnije do 31. ožujka tekuće godine.

Izvještaj o izvršenju financijskog plana pokazuje izvršenje ili ostvarenje financijskog plana, odnosno pokazuje jesu li sredstva utrošena u skladu s financijskim planom. Shodno tome, temelj za izradu izvještaja o izvršenju financijskog plana jest financijski plan izrađen u skladu sa zakonskim i pod zakonskim aktima.

Godišnji izvještaj o izvršenju financijskog plana sadrži:

1.Opći dio izvještaja:

* Sažetak Računa prihoda i rashoda i računa financiranja
* Izvršenje prihoda, rashoda i rezultata prema ekonomskoj klasifikaciji
* Izvršenje prihoda, rashoda i rezultata prema izvorima financiranja

2.Posebni dio

* Izvršenje rashoda i izdataka po ekonomskoj i programskoj klasifikaciji te izvorima financiranja

3.Obrazloženje izvršenja financijskog plana

1. **OPĆI DIO**

U tablici broj 1. dan je skraćeni prikaz ostvarenja prihoda/primitaka i rashoda/izdataka Proračuna Osnovne škole Eugena Kumičića za 2024. godinu u odnosu na tekući plan i izvršenje za izvještajno razdoblje prethodne godine.

Tablica 1.



U razdoblju od 01.01.2024. do 31.12.2024. ostvareni su ukupni prihodi i primici u iznosu od 3.483.722,14 eura ili 100,09% godišnjeg plana, a ukupni rashodi i izdaci ostvareni su u iznosu od 3.427.614,97 eura ili 96,25% od godišnjeg plana.

Na dan 31.12.2024. utvrđen je ukupan višak prihoda u iznosu 56.107,17 eura.

U tablici broj 2. dan je pregled ostvarenih prihoda i rashoda Proračuna Osnovne škole Eugena Kumičića prema ekonomskoj klasifikaciji za razdoblje od 01.01. do 31.12.2024. u odnosu na godišnji plan i izvršenje za izvještajno razdoblje prethodne godine.

Tablica 2.



**Prihodi poslovanja**

Prihode poslovanja čine :

• pomoći iz inozemstva i od subjekata unutar općeg proračuna,

• prihodi od upravnih i administrativnih pristojbi, pristojbi po posebnim propisima i naknada,

• prihodi od prodaje proizvoda i robe te pruženih usluga i prihodi od donacija,

• prihodi iz nadležnog proračuna i od HZZO-a temeljem ugovornih obveza

**63 Prihodi pomoći iz inozemstva i od subjekata unutar općeg proračuna** realizirani su u iznosu 2.721.162,02 € ili 98,14% u odnosu na plan.

Prihodi se odnosne na novčana sredstva kojima Ministarstvo znanosti i obrazovanja financira plaće djelatnika, mentorstva, udžbenike, lektiru, prehranu učenika i menstrualne higijenske potrepštine.

Unutar tih prihoda nalaze se i prihodi od pomoći temeljem prijenosa EU sredstava iz kojih se financira školska shema voća, povrća, mlijeka i mliječnih proizvoda.

**65 Prihodi od upravnih i administrativnih pristojbi, pristojbi po posebnim propisima i naknada** realizirani su u iznosu 43.441,78 € ili 80,45% u odnosu na plan.

Prihode čine uplate roditelja za produženi boravak.

**66 Prihodi od prodaje proizvoda i robe te pruženih usluga i prihodi od donacija** realizirani su u iznosu 12.918,92€ ili 64,59 % u odnosu na plan.

Prihode čine uplate korisnika za korištenje sportske dvorane, uplate za otkup starog papira te tekuće donacije fizičkih ili pravnih osoba, a koriste se najčešće za kupnju opreme, isplatu dnevnica profesorima (npr. škola u prirodi, izleti, terenske nastave).

**67 Prihodi iz nadležnog proračuna i od HZZO-a temeljem ugovornih obveza** realizirani su u iznosu 706.199,42€ ili 111,41% u odnosu na plan.

Prihodi se odnose na prihode Grada Velike Gorice. Koriste se za isplatu plaća (Boravak i EU pomoćnici), materijalna prava radnika (jubilarne nagrade, regres za korištenje godišnjeg odmora, solidarne pomoći za duže bolovanje radnika, božićnica, dar za djecu i sl.), nabavu radnih bilježnica i likovnih mapa, plaćanje režijskih troškova, komunalnih usluga, prijevoza učenika, uredskog materijala i dokumentacije i slično.

**Rashodi poslovanja**

Rashode poslovanja čine:

* + rashodi za zaposlene
  + materijalni rashodi
  + financijski rashodi
  + naknade građanima i kućanstvima na temelju osiguranja i druge naknade
  + ostali rashodi

**31 Rashodi za zaposlene** realizirani su u iznosu od 2.706.077,51 € ili 99,64% od godišnjeg plana.

Rashodi za zaposlene obuhvaćaju plaće, doprinose na plaće i ostale rashode (materijalna prava i naknade).

Plaće su ostvarene u ukupnom iznosu od 2.241.748,13 €, doprinosi na plaće u iznosu od 361.791,52 € i ostali rashodi za zaposlene u iznosu od 102.537,86 €.

**32 Materijalni rashodi** izvršeni su u iznosu od 505.239,12 € ili 84,91% od planiranog iznosa, a odnose se na rashode za redovno poslovanje i rashode za izvršavanje programskih aktivnosti Osnovne škole Eugena Kumičića.

Materijalne rashode čine:

* naknade troškova zaposlenima
* rashodi za materijal i energiju
* rashodi za usluge
* ostali nespomenuti rashodi poslovanja

Naknade troškova zaposlenima ostvarene su u iznosu od 59.830,66 €. Od toga je za naknade za prijevoz utrošeno 47.955,61 €, za službena putovanja 10.511,86 €, za stručno usavršavanje djelatnika 1.128,99 € dok su ostale naknade troškova zaposlenima iznosile 234,20 €.

Rashodi za materijal i energiju izvršeni su u iznosu od 324.048,12 €. Najveći dio odnosi se na rashode za materijal i sirovine u iznosu od 215.288,28 €, zatim za energiju u iznosu 52.240,77 €, uredski materijal i ostale materijalne rashode u iznosu 35.400,22 €, sitni inventar i auto gume 6.009,75 €, materijal i dijelove za tekuće i investicijsko održavanje u iznosu 13.059,74 € te službena, radna i zaštitna odjeća i obuća u iznosu od 2.049,36 €.

Rashodi za usluge izvršeni su u iznosu 105.350,32 €, a odnose se na usluge telefona, pošte i prijevoza 54.758,92 € (najveći dio za usluge prijevoza učenika - Autoturist), za komunalne usluge 8.693,02 €, za usluge tekućeg i investicijskog održavanja 15.427,79 €, intelektualne i osobne usluge 1.948,20 €, ostale usluge 8.422,27 €, zakupnine i najamnine 4.922,22 €, računalne usluge 4.038,80, zdravstvene i veterinarske usluge 6.239,10 € te usluge promidžbe i informiranja 900,00 €.

Ostali nespomenuti rashodi poslovanja izvršeni su u iznosu od 16.010,02 €, a odnose se na premije osiguranja 2.859,67 €, zatim na ostale nespomenute rashode 3.830,63 €, reprezentaciju 2.278,69 €, pristojbe i naknade 6.199,96 €, članarine i norme 188,09 € te troškove sudskih postupaka u iznosu od 652,98 €.

**34 Financijski rashodi** izvršeni su u iznosu od 458,12 € ili 65,45 % od planiranog iznosa.

Ostale financijske rashode čine zatezne kamate koje su isplaćivane prilikom obračuna i isplate plaće zaposlenicima škola prema sudskim presudama.

**37 Naknade građanima i kućanstvima na temelju osiguranja i druge naknade** izvršene su u ukupnom iznosu od 125.863,80 eura ili 93,39% od godišnjeg plana, a odnose se na sredstva utrošena na nabavu radnih bilježnica i radnih udžbenika te likovnih mapa za učenike Škole.

**38 Ostali rashodi** izvršeni su u iznosu od 2.178,37 eura ili 72,61% od godišnjeg plana, a sredstva su utrošena za nabavu menstrualnih higijenskih potrepština.

**Rashodi za nabavu nefinancijske imovine**

Rashode za nabavu nefinancijske imovine čine:

* rashodi za nabavu proizvedene dugotrajne imovine
* rashodi za dodatna ulaganja na nefinancijskoj imovini

**42 Rashodi za nabavu proizvedene dugotrajne imovine**

Za rashode za nabavu proizvedene dugotrajne imovine utrošeno je 47.832,95 € ili 66,70% od godišnjeg plana. Rashodi za postrojenja i opremu izvršeni su u iznosu od 24.137,43 eura. Od toga, na uredsku opremu i namještaj 8.387,83 eura, opremu za održavanje i zaštitu 1.347,50 eura, sportsku i glazbenu opremu 479,50 eura, uređaje, strojeve i opremu za ostale namjene 13.922,60 eura.

Rashodi za knjige, umjetnička djela i ostale izložbene vrijednosti izvršeni su u iznosu od 23.695,52 €. Sredstva se odnose na udžbenike i knjige za potrebe školske knjižnice.

**45 Rashodi za dodatna ulaganja na nefinancijskoj imovini**

Rashodi za dodatna ulaganja na nefinancijskoj imovini izvršeni su u iznosu od 39.965,10 €, što je 100,00% u odnosu na plan.

Sredstva su utrošena u obnovu stropa školske sportske dvorane.

U tablici broj 3. dan je pregled ostvarenih prihoda i primitaka Proračuna Osnovne škole Eugena Kumičića prema izvorima financiranja za razdoblje od 01.01. do 31.12.2024. u odnosu na godišnji plan i izvršenje za izvještajno razdoblje prethodne godine.

Tablica 3.



Rashodi se razlikuju prema izvorima financiranja:

1.1. Opći prihodi i primitci – prihodi dobiveni iz proračuna Grada Velike Gorice za financiranje plaća i ostalih materijalnih troškova

3.2. Vlastiti prihodi – prihodi ostvareni od vlastite djelatnosti (najam dvorane, stari papir)

4.2. Prihodi za posebne namjene – prihodi od uplata roditelja za usluge produženog boravka.

5.2. Pomoći – prihodi dobiveni od MZO, Zagrebačke županije za financiranje prehrane učenika, školske sheme, nabavu udžbenika, lektire itd.

6.2. Donacije – prihodi od fizičkih ili pravnih osoba koji se koriste za kupnju opreme, isplatu dnevnica profesorima 7.2. Prihodi od prodaje nefinancijske imovine i naknadne s naslova osiguranja – prihodi od osiguravajućih društava na ime štete uzrokovane nepredvidivim događajima

9.2. Pomoći od Državne riznice – prihodi od MZO za isplatu plaća i ostalih materijalnih troškova zaposlenima.

1. **POSEBNI DIO**

Program Javne potrebe u školstvu kojim se financira djelatnost Osnovne škole Eugena Kumičića, a provodi se kroz aktivnost – Djelatnost škola - do zakonskog standarda i aktivnost – Djelatnost škola - iznad zakonskog standarda, izvršen je u nešto većem opsegu zbog povećanih troškova izvođenja programa tokom godine, ali dinamikom predviđenom Programom javnih potreba u školstvu Grada Velike Gorice za 2024. godinu. Iz decentraliziranih sredstava, osigurana su sredstva za energente i prijevoz učenika, a iz sredstava Grada Velika Gorica te ostalih namjenskih prihoda osigurana su sredstva za druge materijalne troškove, materijal, dijelove i usluge tekućeg i investicijskog održavanja, nabavu nove i zamjenu dotrajale opreme, nabavu namirnica i menstrualnih potrepština, udžbenika, radnih bilježnica, lektira. Osigurana su i sredstva za plaću i druga materijalna prava te troškove službenih putovanja i osposobljavanja i usavršavanja djelatnika.

Program Šire javne potrebe u školstvu koji se provodi kroz tekući projekt – Svako dijete ima pravo na obrazovanje izvršen je opsegom i dinamikom predviđenim Sporazumom o partnerstvu iz sredstava Europskog socijalnog fonda za osiguravanje pomoćnika u nastavi učenicima s teškoćama te je kao i projekt – Pomoćnik u nastavi izvršen opsegom i dinamikom predviđenim Programom javnih potreba u školstvu Grada Velike Gorice za 2024. godinu. Tim su se projektom osiguravali pomoćnici u nastavi učenicima s teškoćama koji nisu bili obuhvaćeni EU projektom „Svako dijete ima pravo na obrazovanje“.

Program koji se provodi kroz aktivnost – Redovna djelatnost osnovnih škola – Državna riznica izvršen je opsegom i dinamikom predviđenim Programom javnih potreba u školstvu Grada Velike Gorice za 2024. godinu za isplatu plaća i ostalih materijalnih prava zaposlenih u osnovnim školama za djelatnike škole.

U privitku obrazloženja nalaze se tablice iz aplikacije LC-a vezane za Izvještaj o izvršenju financijskog plana za 2024. godinu.

Ovaj Godišnji izvještaj o izvršenju proračuna za razdoblje od 01.01.-31.12.2024. godine stupa na snagu prvi dan nakon usvajanja na Sjednici Školskog odbora Osnovne škole Eugena Kumičića.

U Velikoj Gorici, 25.02.2025.

Ravnateljica

Snježana Ruklić, prof.